Berlingske Tidende, 1773-09-01
Den 27de Junii brød det fiendtlige Infanterie med stor Hidsighed frem af Skoven, fordrev Piquetterne af det Potemkiske Corps, og blev med stor Nød dreven tilbage af vore Kanoner, med et Forliis af 28 Mand paa vor Side. Major og Ritmester Liudinow blev herpaa detascheret med 160 Carabinerer, 1 Escadron Piquenerer og 300 Cosakker, for at recognoscere Fienden, og de der værende Egne og Defileer, og stødte den 28de paa Mehemed Aga, som anførte 1500 Mand, hvilke han angreb, nedsablede 100 af dem, fik 3 Fangne, og satte 80 Christne Familier i Frihed. Dette kostede ham ikkun 2 Døde og 6 Saarede. Udi alle disse 3 Dage recognoscerede General=Feldtmarschallen og de øvrige Generaler Troppernes Stilling, samt Fæstningsværkerne, og befandt, at, saasom denne Stad ligger ved Foden af et Bierg tæt ved Donau, og paa alle Sider er omgiven med Graver og tyk Skov, Tropper ingensteds kunde posteres uden Fare, og at det ikke var mueligt at trænge sig længere frem, uden først at have ovenmeldte forskandsede Bierg. General-Feldtmarschallen besluttede derfor at angribe det paa en Høy værende Retranschement, og derpaa at attaquere Staden. Den 28de og Aftenen bleve de dertil fornødne Regimenter commanderede, og brækkede op til deres bestemte Stæder, og 2 Timer før Dagbrækningen trak Baron Weitzmanns Colonner mod Retranschementet, og Baron Jgelstrøms Colonner mod Staden. Den 29de Junii udi Dagbrækningen gav Generallieutenant Potemkin Signal, til Attaquen, og da bleve alle Batterier aabnede, og det Potemkiske Corps begyndte Attaquen. De Tropper paa høyre Side marscherede langs med Veyen til Silistria, for at fordrive Fienden fra Høyen. Da de fiendtlige Batterier bleve vore anrykkende Tropper vaer, gjorde de en heftig Jld fra Bierget og Staden. Oberst Lukins var alt rykket saa nær deres Retranschement, at hans Colonne just ville trænge ind med Bajonetterne, da han selv mistede Livet, og den fiendtlige Jld nødte dem til at giøre Halt. Tyrkerne sprang herpaa med Hidsighed frem af deres Forskandsninger, og anfaldt vor Colonne med Sabelen i Haanden, og bragte ved deres desperate Angreb ikke allene denne, men og den venstre Colonne i Uorden, den, men den tredie kunde de ikke faae Magt over. - Men imedens Tyrkerne af dette Retranschement anfaldt bemeldte Colonne, besteeg den fra Baron Weitzmanns Colonne detascherede Oberste og Ridder Klitscha Bierget, og erobrede det fiendtlige Retranschement. Men Oberste Leontjew med det Rigaiske Carabineer-Regiment reed fra den venstre fiendtlige Side op paa Bierget, og angreb de af Forskandsningerne udløbne Tyrker, og Oberstlieutenanten forjagede endog Resten af samme. Uagtet Fienden vendte ofte om, for at forhindre vort Cavallerie og Jnfanterie i at rykke ind i hans Retranschement, og uagtet han bestandig fik nye Forstærkning fra Staden, maatte han dog flygte til Staden. Baron Weitzmann fik derpaa Ordre at besætte Retranschementet, hvorudi vi erobrede 10 Kanoner. Men den paa begge Sider vedholdende Jld, saavel som Trefningen selv, havde endda ikke Ende. Generalfeldtmarschallen befalede derpaa Generalmajoren at rykke endnu nærmere frem med sine Batterier, og anvende al Flid paa at forsvare denne Høy. Generallieutenant Stupischin. maatte med Reserve Corpset vende tilbage til Hoved Corpsets Leyr. Jmidlertid søgte Fienderne med Magt at falde os i Ryggen paa Veyen fra Basarischick, mod hvilke Generallieutenant Potemkin med sit Cavallerie og det heele Korps maatte rykke frem. Men da Generallieutenant Stupischin var paa Tilbagemarschen, angrebe de ham først, men Generalfeldtmarschallen sendte ham strax 2 Regimenter Cavallerie til Forstærkning. De fandt ham dog i god Slagtorden, og bleve ved den uophørlige Jld af hans Kanoner og smaae Gevæhrer tvungne til at tage Flugten, og paa samme desuden forfulgte af det Potemkiske Cavallerie. Dette fiendtlige Korps paa 7000 Mand Cavallerie var af Niuman Seraskier Pacha sende Silistria til Hielp, og af de Fangne erfarede vi, at Niu man selv var brækket op med 20000 Mand, for at undsætte Silistria. Kl. 2 attaquerede Fienden Generalmajor v. Jgelstrøms Poster, og blev dreven tilbage, men da Egnen bestod af lutter Grave, Høye og Skove, og Tropperne desaarsag maatte skille sig ad, saa trak Korpset, formedelst nye heftige Angreb, sig tilbage til Hoved=Korpset. Jmidlertid var det fiendtlige Forliis for Silistria den Dag meget stort. Tre Kanoner, som vore Heste ikke havde kundet trække op af det steile Bierg, og som derfor fra Høyen vare nedstyrtede i Afgrunden, disse tog Fienden med sig paa sin Flugt igiennem Skoven, og slebte dem i Staden. Mod Aften vendte Major Liubinow tilbage, som var kommen 60 Werster frem, og fandt den lutter snævre og for Cavalleriet impassable Veye, med høye Bierge og store Grøfter. Paa sin Tilbageven slog bemeldte Major ved den Landsbye Aslotar et Partie Tyrker af 2000 Mand paa Flugten, men maatte, da Tscherkez Pacha med en langt overlegnere Magt havde afskaaret ham Veyen til Armeen, slaae sig igiennem, endskiønt med noget Forliis. - Derpaa befalede Generalfeldtmarschallen, for at tilintetgiøre Bizirens Hensigter (som i Følge alle Efterretninger havde til at forsvare Silistria detascheret saa mange Tropper fra Armeen i Ryggen paa os) Generalmajor Weistmann, at trække sit Korps ud af det fiendtlige Retranschement, og endnu samme Nat stode til det Potemkiske Korps, og efter saadan Forening at formere det venstre Fløy af Hoved Korpset. Dette blev og den 30te sat i Værk. Heftig Stormvind og Regn hindrede samme Dag Generalfeldtmarschallen fra at lade Hoved Korpset trække i en anden Leyr, da dette Korps befandt sig imellem Skoven, hvor man ikke saa ved kunde opdage Fiendens Bevægelser. - Den 31te rykte han 6 Werster tilbage fra Silistrin, og opslog der sin Leyr. Jmidlertid indløb Efterretning, at en fiendtlig Leyr saaes imellem de Byer Bjuck og Kutschuck Kynardst. Da det der var mueligt, at Fienden kunde afskiære os Passagen ved Gurobaly og al Communication med Strandkandten paa hiin Side; saa udsendte Generalfeldtmarschallen GeneralMuromzow, for at recognoscere Fiendens Stilling og Styrke. Han fandt Leyren meget vidtløftig, men i en med Skov og Defileer bedækt Egn. Da Fienden holdt sig roelig, kunde man ikke formode andet, end at han efter lidte Nederlag havde bragt sin Bagage i Sikkerhed, eller havde i Sinde ved et nyt Angreeb paa Silistria at falde os i Rygen. - Desaarsag detascherede Generalfeldtmarschallen Generalmajor Weismann derhen, med 4 Jnfanterie Regimenter, 2 Grenadeer=Batailloner, nogle Huusarer, Piquenerer, og 1 Regiment Dohniske Cosakker, og gar ham Ordre at angribe Fienden. - Generalmajor Weismann gjorde og følgende Morgen Kl. 2 denne Disposition; Hans Avantgarde maatte passere de besværlige Desileer, og formerede derpaa strax en Quarre. Da Avantgarden, rykte nærmere frem, aabnede Fienden sine Batterier. -Men vor Capitain Resin blev strax detascheret derhen med 5 Kanoner af Feldt Artilleriet, og begyndte med god Fremgang at beskyde Fienden. - Strax efter Avantgarden kom og det heele Korps frem af Defileerne formeerte ligeledes en Quarre, og rykte mod den Bye Kaynardst, som og mod den fiendtlige Leyr. - Den høyre Quarree blev med saa stor Hidsighed angrebet af det fiendtlige Cavallerie, at saavel de lætte Tropper, som Flanqueurerne til Fods, bleve drevne tilbage, og den heele Quarree omringet, men den hastige Jld af Artilleriet og de smaae Gevæhrer standsede Fienden endog i hans største Hidsighed.